

ที่ มท ๐๘2๐.2/ว

ถึง สำนักงานส่งเสริมการปกครองท้องถิ่นจังหวัด (บัญชีแนบท้าย)

 ด้วยกรมส่งเสริมการปกครองท้องถิ่นได้รับแจ้งจากกรมควบคุมมลพิษว่า การคาดหมายลักษณะอากาศช่วงฤดูหนาวของประเทศไทย พ.ศ. 2567 ของกรมอุตุนิยมวิทยาแจ้งว่า ภาคใต้ ตั้งแต่ช่วงปลายสัปดาห์ที่สามของเดือนตุลาคมถึงต้นเดือนมกราคม มีฝนตกชุกหนาแน่นเกือบทั่วไป โดยเฉพาะฝั่งตะวันออก ซึ่งจะมีฝนฟ้าคะนองร้อยละ 60 – 80 ของพื้นที่ กับมีฝนตกหนักหลายพื้นที่ มรสุมตะวันออกเฉียงเหนือพัดปกคลุมอ่าวไทยและภาคใต้ และมีกำลังแรงเป็นระยะๆ โดยเฉพาะในช่วงเดือนพฤศจิกายนและธันวาคม ซึ่งอาจก่อให้เกิดปัญหาอุทกภัย และดินโคลนถล่มที่กระทบต่อสถานที่กำจัดขยะมูลฝอยขององค์กรปกครองส่วนท้องถิ่นในพื้นที่ภายใต้ และภาคตะวันตกบางแห่ง และอาจส่งผลกระทบต่อสิ่งแวดล้อมและสุขภาพอนามัยของประชาชน
ในพื้นที่ตามมา กรมควบคุมมลพิษในฐานะหน่วยงานติดตาม ตรวจสอบประเมิน เฝ้าระวังและแจ้งเตือนเหตุน้ำท่วมสถานที่กำจัดขยะมูลฝอยซึ่งอาจเกิดจากอุทกภัย และดินโคลนถล่ม ได้จัดทำรายชื่อสถานที่กำจัดขยะมูลฝอยขององค์กรปกครองส่วนท้องถิ่นในพื้นที่มีความเสี่ยงที่อาจจะได้รับผลกระทบจากปัญหาอุทกภัย และดินโคลนถล่ม เพื่อโปรดแจ้งให้หน่วยงานที่เกี่ยวข้องในพื้นที่เตรียมความพร้อมในการรับมือกับปัญหาการจัดการขยะมูลฝอยจากเหตุอุทกภัย และดินโคลนถล่ม และจัดทำ Infographic การเตรียมความพร้อมเพื่อรับมือกับปัญหาการจัดการขยะมูลฝอยในพื้นที่เสี่ยงต่อการเกิดเหตุอุทกภัย และดินโคลนถล่ม เพื่อใช้เป็นคำแนะนำในการจัดการขยะมูลฝอยและของเสียอันตรายที่อาจเกิดขึ้นในช่วงเวลาดังกล่าว

ในการนี้ กรมส่งเสริมการปกครองท้องถิ่นจึงขอความร่วมมือจังหวัดแจ้งองค์กรปกครองส่วนท้องถิ่นในพื้นที่มีความเสี่ยงที่อาจจะได้รับผลกระทบจากปัญหาอุทกภัย และดินโคลนถล่ม เตรียมความพร้อมเพื่อรับมือต่อสถานการณ์ดังกล่าว โดยสามารถดาวน์โหลดคู่มือแนวทางการจัดการขยะมูลฝอยในภาวะอุทกภัยได้ผ่านทาง QR Code ท้ายหนังสือฉบับนี้

 กรมส่งเสริมการปกครองท้องถิ่น

 ตุลาคม 2567



สิ่งที่ส่งมาด้วย

ผอ.กง.สว. ...................................

หน.กง. ........................................

จนท. ...........................................

กองสิ่งแวดล้อมท้องถิ่น

ผอ.สสส......................................

หน.ฝ..........................................

พิมพ์/ทาน..................................

กลุ่มงานสิ่งแวดล้อม

โทร. ๐๒ 2๔๑ ๙๐๐๐ ต่อ ๒๑๑๒

ผอ.สสส..............................

หน.ฝ.................................

จนท....................................

ผอ.สสส..............................

หน.ฝ.................................

จนท....................................

บัญชีแนบท้าย

ตามหนังสือกรมส่งเสริมการปกครองท้องถิ่นที่ มท ๐๘2๐.2/ว ลงวันที่ ตุลาคม 2567

1. จังหวัดกระบี่

2. จังหวัดชุมพร

3. จังหวัดตรัง

4. จังหวัดนครศรีธรรมราช

5. จังหวัดนราธิวาส

6. จังหวัดประจวบคีรีขันธ์

7. จังหวัดปัตตานี

8. จังหวัดพังงา

9. จังหวัดพัทลุง

10. จังหวัดยะลา

11. จังหวัดระนอง

12. จังหวัดสงขลา

13. จังหวัดสตูล

14. จังหวัดสุราษฎร์ธานี